<classify> Twiga Stars inayonolewa na Kocha Mkuu Rogasian Kaijage, ilikuwa ikiendelea na mazoezi ya wiki mbili kujifua kwenye hosteli za Karume, Dar es Salaam ili kuhakikisha wanautumia vyema uwanja wa nyumbani kufanya vizuri.Katika mchezo wa kwanza uliochezwa Lusaka, Twiga Stars iliwadhibiti wapinzani hao baada ya kuifunga mabao 4-2. Hivyo itahitaji sare au ushindi ili kufuzu kwa fainali hizo zitakazochezwa Congo Brazzaville Septemba mwaka huu.Kocha Kaijage alisema kikosi chake kimejiandaa kwa ajili ya mchezo huo kuhakikisha kinaibuka na ushindi.Tutahakikisha tunautumia vyema uwanja wetu wa nyumbani kutawala mpira, tumeangalia mapungufu machache ili tuyafanyie kazi kuanzia mchezo wa leo, alisema Kaijage.Mchezo huo utachezeshwa na waamuzi kutoka Uganda ambao ni Anna Akoyi, Nakkito Nkumbi, Jane Mutonyi na Nabikko Ssemambo wakati Kamishna atakuwa Nomsa Jacobeth Mhalangu kutoka Afrika Kusini.Nyota wanaotegemewa kupeperusha bendera ya Tanzania ni Fatuma Omari, Fatuma Bashiru, Donisia Daniel, Fatuma Issa, Evelyn Sekikubo, Sophia Mwasikili, Vumilia Maarifa, Mwapewa Mtumwa, Asha Rashid, Etoe Mlenzi na Shelida Boniface.Wachezaji wa Shepolopolo ni Rachel Nachula, Annie Kibanji, Chiko Nkhoma, Osala Kaleo, Joana Benai, Meya Banda nahodha, Misozi CR Chisamu, Jane Nshika Chalwe, Milika Limwanya, Mary Wilombe, Grace Chanda, Barbra Banda, Memory Mwaseba, Hazel Natasha Nali, Martha Tembo, Mary Mwakapila na Ireen Lungu.  <topic>: MICHEZO 